
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3422 (1) 

Κήρυξη ως αναδασωτέας έκτασης 1460 στρεμμάτων στη θέση «Μεσό¬ 
λοφος» της Κοινότητας Λουτρού του Νομού Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπ’ υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 
όπως τροποποιήθηκε μεταγενέστερα με το Ν.Δ. 532/70». 


2. Τις διατάξεις του Ν. 998/1979 «περί προστασίας των δασών και 
δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1 και 3, β) του άρθρου 38 παρ. 1 και γ) του 
άρθρου 117 παρ. 3 του Συντάγματος. 

3) Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80, γ) 
10582/539/13.2.76, δ) 215696/1451/9.5.77, ε) 154689/ 
24.5.82, στ) 78001/4408/16.7.91. 

4) Την 4154/6.10.92 πρόταση του Δασαρχείου Αλεξ/πολης και 
την σύμφωνο γνώμη της Δ/νσης Δασών Έβρου «περί κηρύξεως αναδα¬ 
σωτέας της αναφερόμενης στο θέμα έκτασης». 

5. Τη γνωμοδότηση του Νομαρχιακού Συμβουλίου Δασών. 

6. Την 85144/1468/9.10.92 Υπ. Γεωργίας. 

7. Την παρ. 2 του άρθρου 12 του Ν. 2040/92, αποφασίζουμε: 

Κηρύσσουμε (αναδασωτέα με σκοπό τη φυσική ή τεχνητή αναγέννηση 
την καείσα στις 3.9.92 έκταση χιλίων τετρακοσίων εξήντα (1460) 
στρεμμάτων που βρίσκεται στη θέση «Μεσόλοφος» της Κοινότητας Λου¬ 
τρού και προσδιορίζεται από τα στοιχεία Α, Β, Γ, Δ, Ε, Ζ, Η, θ, I, Κ, Λ, 
Μ, Ν, Ξ, Ο, Π, Ρ, Σ, Τ, Υ, Φ, X, Ψ, Ω, Ω’ - Α όπως φαίνονται στο συ¬ 
νημμένο διάγραμμα το οποίο αποτελεί αναπόσπαστο μέρος της απόφα¬ 
σης αυτής και που έχει όρια: 

Ανατολικά: Με Δημόσιο Δάσος. 

Δυτικά: Με Δημόσιο Δάσος και Αγρούς. 

Βόρεια: Με Δημόσιο Δάσος. 

Νότια: Με Δημόσιο Δάσος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 13 Οκτωβρίου 1992 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 












.ΑΘΗΝΑΙΟΣ ΦΛΟΡΙΝΙΙΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 855 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «ΚΟΙΝΥΡΑ» Νήσου Θάσου Ν. Καβάλας μπροστά στην 

ιδιοκτησία Δημητρίου Τζιάτα, 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/40 «περί 
αιγιαλού και παραλίας» όπως τροποποιήθηκαν, συμπληρώθηκαν κα 
ισχύουν μέχρι σήμερα. 

2. Τη διάταξη του άρθρου 100 του Π. Δ/τος 284/88 «Περί οργανι¬ 
σμού της Κεντρικής Υπηρεσίας του Υπουργείου Οικονομικών». 

3. Την από 23.10.1991 έκθεση της Επιτροπής καθορισμού των 
ορίων αιγιαλού και παραλίας με την οποία καθορίστηκαν τα όρια του αι- 
γιαλού και της παραλίας στη θέση «ΚΟΙΝΥΡΑ» της Κοινότητας Θεολό¬ 
γου Ν. Θάσου Ν. Καβάλας μπροστά στην ιδιοκτησία του Τζιάτα Δημη¬ 
τρίου και το από Μαΐου 1991 με κλίμακα 1:500 τοπογραφικό διά¬ 
γραμμα του Πολιτικού Μηχανικού Παναγιώτη Δ. Νικολαΐδη που θεω¬ 
ρήθηκε την 31.1.92 από την Προϊσταμένη της Δ/νσης Τ.Υ. Ν. Καβά¬ 
λας Αναστασία Χηρ. Γρηγορίου και συνοδεύει την προαναφερόμενη έκ¬ 
θεση της Επιτροπής καθορισμού των ορίων αιγιαλού και παραλίας. 

4. Τη σύμφωνη γνώμη του Γ.Ε.Ν. που διατυπώθηκε στα υπ’ αριθ. 
πρωτ. Φ. 544.5/194/92, Σ. 403/18.3.92 και Φ. 544.5/552/92 
Σ. 1232/3.9.92 έγγραφά του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/55) «περί διοικητικής αποκεντρώσεως» σε συνδιασμό με τις δια¬ 
τάξεις του από 28.6.55 Β. Δ/τος «περί εξαιρέσεως από της κατά το άρ¬ 
θρο 1 παρ. 1 του Ν. 3200/1955 αρμοδιότητας των Νομαρχών, αντι¬ 
κειμένων τινών αρμοδιότητας του Υπουργού Οικονομικών», του Β. Δ/ 
τος 704/1970 και του άρθ. 1 παρ. 5 του Π. Δ/τος 71/25.2.1984, 
σχετικά με τη μεταβίβαση αρμοδιοτήτων του Υπουργού Οικονομικών 
στους Νομάρχες και στις Περιφερειακές Αρχές διανομαρχιακού επιπέ¬ 
δου, αποφασίζουμε: 

1. Επικυρώνουμε την από 23.10.91 έκθεση της Επιτροπής καθορι¬ 
σμού των ορίων αιγιαλού και παραλίας καθώς και το από Μάιο 1991 
τοπογραφικό διάγραμμα, που την συνοδεύει, το οποίο συντάχθηκε από 
τον Πολιτικό Μηχανικό Παναγιώτη Δ. Νικολαΐδη με κλίμακα 1:500 
και θεωρήθηκε την 31.1.1992 από την Προϊσταμένη της Δ/ναης 
Τ.Υ.Ν. Καβάλας Αναστασία Χήρ. Γρηγορίου επί του οποίου η πιο πάνω 
Επιτροπή με κόκκινη γραμμή καθόρισε τα όρια του αιγιαλού στη θέση 
«ΚΟΙΝΥΡΑ» της Κοινότητας Θεολόγου Ν. Θάσου Ν. Καβάλας μπρο¬ 
στά στην ιδιοκτησία του Τζιάτα Δημητρίου και με κίτρινη γραμμή τα 
όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα που 
προαναφέρονται να δημοσιευθούν στην Εφημερίδα της Κυβερνήσεως. 

Καβάλας, 16 Οκτωβρίου 1992 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ - 
ΠΑΡΑΛΙΑΣ 

(ΑΡΘΡΟ 100 του Π.Δ. 284/88) 

Για τον καθορισμό των ορίων αιγιαλού - παραλίας στη θέση ΚΟΙ¬ 
ΝΥΡΑ» νήσου Θάσου, μπροστά στην ιδιοκτησία του ΤΖΙΑΤΑ ΔΗ- 
ΜΗΤΡΙΟΥ. 

Στη Θάσο σήμερα στις 23.10.1991 οι υπογεγραμμένοι: 


1. ΚΕΡΑΣΙΝΗΣ ΝΙΚΟΛΑΟΣ, Προϊστάμενος ΔΟΥ Θάσου. 

2. ΧΤΡΗΓΟΡΙΟΥ ΑΝΑΣΤΑΣΙΑ, Δ/ντρια Δ.Τ.Υ.Ν. Καβάλας. 

3. ΖΑΡΑΖΑΝΗΣ ΝΙΚΟΛΑΟΣ, Αναπληρωτής Λιμενάρχη Καβά¬ 
λας, λόγω κωλύμματος αποτελούντες την Επιτροπή καθορισμού των 
ορίων του αιγιαλού - παραλίας, δυνάμει του άρθ. 100 του Π.Δ. 
284/88 και της 3884/8.3.1991 Αποφάσεις Νομάρχη (παράγρ. 1 
άρθ. 89 του Π.Δ. 284/88) συγκληθείσα δια της 5213/15.10.91 του 
Προέδρου αυτής μεταβήκαμε επιτόπου στην προαναφερομένη περιοχή 
στις 23.10.91, λάβοντας υπόψη: 

1) Την από 28.5.91 αίτηση του ενδιαφερομένου καθώς και το από 
10.5.91 συνταχθέν τοπογραφικό και υψομετρικό διάγραμμα σ’ ένα (1) 
φύλλο πινακίδας, σε κλίμακα 1:500, από τον Πολ/κό Μηχ/κό Νικο- 
λαΐδη Παναγιώτη, που ελέγχθηκε για την ακρίβεια της αποτύπωσης 
από τον Τοπ/φο Μηχ/κό Καραβά Θωμά με σύμβαση αορίστου, στις 
5.8.1991 και θεωρήθηκε από την Δ.Τ.Υ.Ν. Καβάλας στις 31.1.1992. 

2) Τις σχετικές διατάξεις του Α.Ν. 2344/40 όπως αυτός τροποποι¬ 
ήθηκε και τη σχετική σ’ αυτόν δικαστηριακή και διοικητική νομολογία. 

3) Την από την επιτόπια μετάβαση σχηματισθείσα αντίληψη για το 
πλάτος της βρέχόμενης ζώνης ξηράς και των λοιπών συναφών στοι¬ 
χείων ήτοι: 

α) Η περιγραφή της μορφολογίας της περιοχής συνίσταται ως εξής: 

Το έδαφος είναι από αμμώδες έως αργιλώδες ενώ στο βόρειο τμήμα 
της περιοχής υπάρχει έδαφος βραχώδες με μεγάλες κλίσεις και υψομε¬ 
τρικές διαφορές, μη καλλιεργούμενο ενώ υπάρχουν πολλά αυτοφυή δέν¬ 
δρα και θάμνοι. 

Στην παραπάνω περιοχή δεν υπάρχουν ενδείξεις ότι έχουν γίνει πα- 
λαιότερα προσχώσεις και ως εκ τούτου δεν υφίσταται παλαιός αιγιαλός. 

β) Η υφισταμένη σήμερα ακτογραμμή έχει διαμορφωθεί ^ωρίς προ¬ 
σχώσεις και δεν έχουν εκτελεσθεί τεχνικά έργα. 

γ) Η θάλασσα είναι ισοβαθής από 0,00 - 0,50 μ. βάθος και σε από¬ 
σταση 0,00 - 50.00 μ. από την ακτή, χωρίς να παρουσιάζει ξέρες, υφά¬ 
λους. 

δ) Παλίροιες και θαλάσσια ρεύματα τα φυσιολογικά της θάλασσας 
της περιοχής. 

ε) Η διεύθυνση των ανέμων είναι όλων των διευθύνσεων, εντάσεως 8 
- 9 ΒΓ, αποφασίζουμε: 

1. Καθορίζουμε στο παραπάνω τοπογραφικό διάγραμμα: 

α) Την οριογραμμή του αιγιαλού δια ερυθράς συνεχούς πολυγωνικής 
γραμμής 6, 7 ... 14 της οποία οι κορυφές εξασφαλίζονται από τα στα¬ 
θερά σημεία ΚΙ, Κ2 ... Κ9 και των οποίων οι συντεταγμένες αναγράφο¬ 
νται στο διάγραμμα. 

β) Την οριογραμμή της παραλίας δια κίτρινης συνεχούς πολυγωνι¬ 
κής γραμμής 6’, 7', ... 12’ της οποίας οι κορυφές εξασφαλίζονται από 
τα σταθερά σημεία ΚΙ, Κ2 ... Κ9 και την οποία οι συντεταγμένες ανα¬ 
γράφονται στο διάγραμμα. 

2. Δεν υπάρχουν κτίσματα στη ζώνη αιγιαλού και παραλίας. 

3. Αποφαίνεται ότι δεν υφίσταται παλαιός αιγιαλός. 

4. Καθορίζει ζώνη παραλίας πλάτους παντού 10.00 μ. Επειδή δεν 
εξυπηρετούνται οι σκοποί της παραγρ. 1 του άρθρ. 7 του Α.Ν. 2344/ 
40. 

Η Επιτροπή 

Ο Πρόεδρος 
ΝΙΚ. ΚΕΡΑΣΙΝΗΣ 

Τα μέλη 

ΑΝΑΣΤ. ΧΤΡΗΓΟΡΙΟΥ ΝΙΚ. ΖΑΡΑΖΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΚΘ/1004 (3) 

Αποχαρακτηρισμός τμήματος Επαρχιακής οδού στο Ν. Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1) Τις διατάξεις του Ν. 3200/55 «περί διοικητικής αποκεντρώ- 
σεως» (ΦΕΚ 97Α/55), όπως ισχύει σήμερα, καθώς και του Β. Δ/τος 
712/70 «περί καθορισμού των διατηρούμενων υπέρ του Υπουργού Δη¬ 
μοσίων Έργων κ.λπ. αρμοδιοτήτων» (ΦΕΚ 235Α/70), όπως τροπο¬ 
ποιήθηκαν και συμπληρώθηκαν μεταγενέστερα καθώς και του Π. Δ/ 
τος 39/83 «Μεταβίβαση αρμοδιοτήτων του Υπουργού Δημοσίων Έρ¬ 
γων στις Περιφερειακές Υπηρεσίες. 

2) Τις διατάξεις του Π. Δ/τος 910/70 «Περί Οργανισμού του ΥΠΕ- 
ΧΩΔΕ», όπως ισχύει σήμερα. 

3) Τις διατάξεις του Ν. 1418/84 «Περί εκτελέσεως Δημοσίων Έρ¬ 
γων και του εκτελεστικού του Π. Δ/τος 609/85. 

4) Την ΕΔ2α/01/35/Θ.2.5./26.4.82 Υπουργική Απόφαση «για 
τήρηση και αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του ΥΠ.Δ.Ε.» (ΦΕΚ 2188/82). 

5) Τις διατάξεις του άρθρου 2 του Α.Ν. 1956/1939 «Περί συμπλη- 


ρώσεως των περί κατασκευής και συντηρήσεως των περί Οδών κειμέ¬ 
νων διατάξεων» (ΦΕΚ 373Α/79). 

6) Την από 28.2.1992 εισήγηση του Δ/ντού Τεχν. Υπηρεσιών Ν. 
Καστοριάς. 

7) Την 9/28.2.92 θετική γνωμάτευση του Ν.Σ.Δ.Ε. Ν. Καστοριάς. 

8) Απόσπασμα πρακτικού της αριθ. 5/92 συνεδρίασης του Δημοτι¬ 
κού Συμβουλίου Άργους Ορεστικού Ν. Καστοριάς (απόφαση 29/ 
16.3.92) που αποφασίζει ομόφωνα τον αποχαρακτηρισμό του τμήμα¬ 
τος της παλαιάς χάραξης της επαρχιακής οδού Άργους Ορεστικού - 
Μελανθίου 85 μέτρων, όπως τούτο σημειώνεται ενδεικτικά με κόκκινο 
χρώμα στο συνημμένο τοπογραφικό διάγραμμα, δε θίγει τις μετακινή¬ 
σεις από και προς το Άργος Ορεστικό παρά μόνον την προσπέλαση πα¬ 
ρόδιων ιδιοκτητών, αποφασίζουμε: 

Τον αποχαρακτηρισμό τμήματος της παλαιάς χάραξης της επαρχια¬ 
κής οδού Άργους Ορεστικού - Μελανθίου μήκους 85 μέτρων, όπως 
τούτο σημειώνεται ενδεικτικά με κόκκινο χρώμα στο συνημμένο τοπο¬ 
γραφικό διάγραμμα και τον αποχαρακτηρισμό του ως Δημόσια έκταση. 

Η απόφαση «αυτή να δημοσιευθεί στην Εφημερίδα της Κυβερνήσεως. 

Καστοριά, 15 Οκτωβρίου 1992 
Ο Νομάρχης 

ΔΙΟΝΥΣΙΟΣ ΧΡΥΣΤΟΦΩΤΗΣ 

Αριθ. 2662/92 (4) 

Αναγνώριση της πάροδοι» Κρήτης ως προϋπάρχουσας του έτους 1923 
στο σχέδιο πόλεως Αμαλιάδος Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων Πόλεων και 
Κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «Περί διοικητικής αποκεντρώσεως 
όπως τροποποιήθηκαν και συμπληρώθηκαν». 

3. Τις διατάξεις του Α.Ν. 314/68 όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Β. Δ/τος 712/70 «Περί καθορισμού των διατη- 
ρουμένων αρμοδιοτήτων του Υπουργού Δημοσίων Εργων», που εκδό- 
θηκε κατόπιν του 532/70 Ν. Δ/τος όπως μετά τροποποιήθηκαν και 
συμπληρώθηκαν με τα Β. Δ/τα 677/71 και 198/72. 

5. Τις διατάξεις του Ν. 1032/80 «περί συστάσεως Υ.Χ.Ο.Π.». 

6. Τις διατάξεις του Ν. 1337/83 «Περί επεκτάσεως Πολεοδομικών 
σχεδίων». 

7. Τις διατάξεις του Ν. 1577/85 ΦΕΚ 210Α/18.12.85 «Περί 
Γ.Ο.Κ.». 

8. Τις διατάξεις του Ν. 1558/85 ΦΕΚ 137Α/26.7.85 «Κυβέρνηση 
και Κυβερνητικά Όργανα». 

9. Τις διατάξεις του Π. Δ/τος 183/86 ΦΕΚ 70Α/5.6.86 και τις 
Εγκρ. 117/20.6.86 και 119/1.7.86 του Υ.ΠΕ.ΧΩ.Δ.Ε. «Σχετικά με 
έγκριση τροποποιήσεων και καθορισμού όρων δόμησης από τους Νο¬ 
μάρχες». 


10. Την αριθ. πρωτ. 3903/12.9.91 απόφαση Νομάρχη Ηλείας 
«Σχετικά με συγκρότηση Συμβουλίοου Χ.Ο.Π. Ν. Ηλείας». 

11. Την αριθ. 14148/21.7.1992 ένορκη βαβαίωση, της Συμβο¬ 
λαιογράφου Αμαλιάδος Νίκης Γεωργίου Παναγιωτοπούλου, στην 
οποία φέρεται ότι η δίοδος (πάροδος Κρήτης) υπάρχει ΙΟΟετίας και 
πλέον. 

12. Την αριθ. 202/92 Απόφαση του Δηοτικού Συμβουλίου Αμαλιά¬ 
δος με την οποία προτείνεται η αναγνώριση της διόδου με την ονομασία 
«πάροδος Κρήτης, σαν προϋπάρχουσα του έτους 1923. 

13. Το Τοπογραφικό διάγραμμα που συνοδεύει την απόφασή μας 
αυτή με κλίμακα 1:200 που υπογράφεται από τον Αρχ. Μηχανικό Παν. 
Χέλμη με ημερομηνία Ιανουάριος 1992 στο οποίο απεικονίζεται η υπό 
αναγνώριση ως προϋπάρχουσα του έτους 1923 πάροδος Κρήτς με στοι¬ 
χεία Α-Β-Γ-Δ-Ε-Ζ-Η-Θ-Ι-Κ-Λ-Μ-Ν-Ξ-Α. 

14. Τη σύμφωνη γνώμη του Συμβουλίου Χ.Ο.Π. που διατυπώθηκε 
στο αριθ. 8/92 πρακτικό αυτού θέμα, αποφασίζουμε: 

Αναγνωρίζουμε τη δίοδο (πάροδο Κρήτης), που αρχίζει από την οδό 
Καρακανδά και τελειώνει στη Δημοτική οδό, ως προϋπάρχουσα του 
έτους 1923 με τα πλάτη που απεικονίζεται στο τοπογραφικό που συνο¬ 
δεύει την απόφασή μας αυτή και αποτελεί παράρτημά της και με όρους 
δόμησής της τας στην περιοχή. 

Η απόφασή μας αυτή που ισχύει από τη δημοσίευσή της στην Εφημε¬ 
ρίδα της Κυβερνήσεως και το σχέδιο που τη συνοδεύει θα αναρτηθεί 
στο κτίριο της Πολεοδομίας επί 15 ημέρες μετά τη δημοσίευση. 

Πύργος, 11 Αυγούστου 1992 

Ο Νομάρχης κ.α.α. 

ΠΑΝΑΓΙΩΤΗΣ ΣΚΟΥΡΑΣ 



^φϋ/ΐΙ β'12· 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












